Cardener Experience: aventures i emocions al Vilar Rural de Cardona : :: Socpetit.cat\nCardener Experience: aventures i emocions al Vilar Rural de Cardona\nVoleu viure una experiència sorprenent? Esteu buscant el pla perfecte per a gaudir d’una escapada única amb la família? Teniu ganes de descobrir noves aventures i emocions? El Vilar Rural de Cardona us proposa la millor forma de fer-ho: fins al 21 de juliol us espera una experiència molt especial: els paquets Cardener Experience, en els quals cada dia podreu viure experiències sorprenents rodejats de la natura i descobrint la vall de Cardener.\nEscolliu un dels dos paquets i prepareu-vos per viure noves aventures cada dia:\nCardener Experience 3.0, Multiaventura: 3 dies i 2 nits plens d’activitats a l’exterior, amb Kayak o Paddle Surf a escollir el primer dia per tal de conèixer l’entorn del Vilar, una excursió a la Ruta de la Sal durant el segon dia, i l’últim dia, ciclisme i senderisme en família per descobrir els racons amagats de la comarca del Bages.\nCardener Experience 4.0, Aventura i Cultura: per una altra banda, si teniu ganes d’endinsar-vos encara més dins la historia de Cardona i combinar-ho amb una aventura pels seus valls, el Cardener Experience 4.0 és l’opció ideal. Durant 4 dies i 3 nits, a més de gaudir les activitats d’aventura (Kayak o Paddle Surf, excursió per la Ruta de la Sal i BBT en família), us acostareu a la cultura i història de Cardona amb una visita teatralitzada al Castell durant el segon dia.\nCom podeu veure, no tindreu temps per avorrir-vos: només haureu de preocupar-vos de passar-ho genial!\nAprofiteu l'ocasió i visqueu la Cardener Experience al Vilar Rural de Cardona.\n- Realització de les activitats exteriors i tot el material necessari\n- Esmorzar, dinar i sopar\n- Programa d’activitats del Vilar*\n- Accés il·limitat a la piscina del Vilar i totes les instal·lacions\n*L’edat recomanada per a les activitats és a partir de 6 anys.\nTrobareu tota la informació sobre els paquets aquí.


El discurs xenòfob. Resposta a l'article d'opinió del senyor Cardús al diari Avui – SOS Racisme\nEl discurs xenòfob. Resposta a l'article d'opinió del senyor Cardús al diari Avui\n5 abril 2010 5 abril 2010 , Comunicats, Begoña Sánchez, diari Avui, discurs polític racista, Estat del racisme a Catalunya, PxC\nArticle publicat al diari Avui dilluns 5 d’abril com a carta destacada.\nSOS Racisme-Catalunya va presentar el passat dijous el seu informe “L’estat del racisme a Cataluya 2009”, el contingut del qual està a l’abast del públic a la web de l’associació www.sosracisme.org. Amb aquestes línies voldria puntualitzar i aclarir les paraules del Sr. Cardús en el seu article ”Condemnats a ser racistes?” publicat en aquest diari el passat diumenge 28 de març. Més enllà del seu to i opinió personal referent a la tasca de SOS Racisme, que com en altres ocasions no comparteixo, l’autor tergiversa unes declaracions meves realitzades arrel d’una pregunta a la roda de premsa de presentació d’aquest document.\nEl Sr. Cardús escriu: Per si no quedava prou clar l’esperit de l’organització, tenim l’anàlisi de la seva portaveu, Begoña Sánchez, sobre el partit racista PxC: si entra al Parlament a les properes eleccions, va dir, “exemplificarà el fracàs dels partits amb tradició democràtica”, i si no hi entra, probablement serà perquè el racisme s’haurà “colat a dins” d’aquests partits. Fantàstic: passi el que passi, som racistes!\nÉs cert que és molt preocupant l’ascens de grups i partits d’extrema dreta com Plataforma per Catalunya, però encara ho és més, pel que representa, l’extensió d’aquest discurs en partits de tradició democràtica. L’escolament de la xenofòbia en aquests partits legitima i normalitza un discurs que trenca la convivència i fomenta el racisme social. I ara per ara, ja hi ha partits que l’han assumit, de forma ocasional o continuada, a canvi de vots i popularitat. Només citaré dos exemples per il•lustrar aquesta afirmació. Per una banda, l’ascens del Partit Popular a Badalona després de difondre vídeos racistes i encendre l’odi als carrers de barris com el de La Salut. I per l’altra, l’ascens en puntuació i popularitat, segons les enquestes, de l’alcalde de Vic de Convergència i Unió després de la seva iniciativa de proposar retallar l’accés a l’empadronament de les persones immigrades.\nUna arribada de PxC al Parlament català, òbviament significarà un fracàs dels partits democràtics perquè significarà que no han estat capaços de fer un discurs alternatiu potent. També de les institucions que no han fet polítiques socials per eradicar el caldo de cultiu on es nodreix l’extrema dreta. Però no podem caure en la ingenuïtat i, davant casos com els anteriorment descrits, afirmar que no hi ha perill per la cohesió social si PxC no obté prou vots. Per tant, en aquesta segona hipòtesi de resultats caldrà analitzar quin paper ha jugat la resta de forces polítiques. I, cregui’m Sr. Cardús, que a SOS Racisme ens agradaria poder sortir al dia següent de les eleccions felicitant a les forces polítiques per una campanya neta de xenofòbia i pel desplegament d’un discurs que fa front a la por i els prejudicis des de la igualtat de drets de totes les persones.\nPerò ara per ara, els fets són els fets i no donen peu a ser tan optimistes. Un últim apunt, i ja va el tercer exemple, fa uns dies Convergència i Unió i el Partit Popular van negar-se a signar un compromís per la no utilització de la immigració amb fins electorals, tal i com promou el Pacte Nacional per la Immigració. En resum, caldrà veure si la xenofòbia dóna vots als que per natura són els seus impulsors: l’extrema dreta, o bé els hi dóna a aquells partits que ja tenen una base social arrelada i que l’assumeixen com a pròpia en una estratègia política irresponsable.\nCom he dit, només volia aclarir les meves paraules, però no puc deixar passar l’oportunitat per convidar el Sr. Cardús a conèixer SOS Racisme i la tasca que desenvolupa, entenent que és difícil parlar de temes des del desconeixement.\nPortaveu de SOS Racisme-Catalunya\nReunió de SOS Racisme amb ICV\n1 gener 2006 13 desembre 2017 , Comunicats, 1=1, Dret vot, ICV, igualtat de drets, SOS Racisme\nEl passat dijous 23 de febrer SOS Racisme-Catalunya es va reunir amb ICV en el marc de la Campanya...\n#COMUNICAT: El gobierno ha violado la legislación española al entregar a los inmigrantes de Isla de Tierra a Marruecos.\n3 setembre 2012 5 febrer 2013 , Comunicats\nNo se ha respetado el procedimiento establecido en la Ley de Extranjería, ni se ha posibilitado que potenciales personas...\nComunicat sobre el Síndic de Greuges i l'ordenança de Vic\n29 desembre 2006 29 desembre 2006 , Comunicats, Ajuts socials, Síndic de Greuges, Veus Diverses, Vic\nSOS Racisme davant la resolució i dictamen del Síndic de Greuges, sobre l’ordenança municipal reguladora dels ajuts socials de...\nOBRE ELS ULLS, VISIBILITZA I COMBAT EL RACISME!Dia Internacional del Poble Gitano


«Semblava que el foc passaria» - Diari de Girona\n«Semblava que el foc passaria»\nRafael Borràs explica que va veure com començaven les flames i que dues persones les intentaven apagar\nc.vilà | llançà 03.05.2016 | 07:20\nEls responsables d´una finca a tocar la via on tenen animals que es van haver de retirar. c.vilà\nL'extensa fumarada del foc d'ahir al migdia a Llançà va posar en alerta en els primers moments els veïns del municipi i dels pobles de les rodalies, que encara recorden grans incendis en aquest territori. La tramuntana va ser la protagonista d'una lluita contra rellotge per aturar-lo. Finalment es va poder apagar amb poques hectàrees afectades i amb tres cavalls d'uns horts propers com a únics desallotjats. Els testimonis explicaven que les flames havien començat a tocar una barraca.\nEls veïns de Llançà van viure amb angoixa els primers moments de l'incendi a tocar les vies del tren que va començar en una finca propera. El fum en zona forestal, unit al fort vent que bufava, va posar en alerta els que es trobaven a prop però també conductors que s'acostaven o veïns des dels balcons de casa seva. Les fotografies van córres ràpidament per les xarxes socials i alguns es van acostar per si calia ajudar. Al final, es va poder frenar amb força rapidesa i només es van haver de desallotjar els horts propers per seguretat.\nTres cavalls lligats als arbres del CAP de Llançà van ser dels pocs desallotjats. Pertanyen a Toni Gata, que té una finca entre les vies del tren i la N-260, a la zona coneguda com dels Caçadors. Els terrenys es veien amenaçats per les flames d'un dels flancs que avançava en direcció a Vilajuïga. Els van trucar perquè tenien molt a prop el foc i temien que poguessin saltar la via. "Teniem el foc molt a prop, i la via feia una mica de tallfoc, però hi havia molt de fum i els animals estaven molt esverats", va explicar. Per seguretat, els Mossos els van acompanyar a un punt més allunyat, on els animals estaven visiblement nerviosos. "El vent ha girat a mestral i amb la tramuntana hi ha hagut un moment que semblava que passaria", va relatar.\nEn el moment dels fets, a les barraques situades al peu de la via del tren hi havia alguns veïns que aprofitaven per passar-hi el dia. Des dels carrers propers, els veïns o treballadors de negocis com la benzinera asseguraven que la primera hora havien patit. Una parella amb un apartament cap al final del municipi va optar per apropar-se. "Twitter n'anava ple, i hem decidit venir a veure si necessitaven ajuda", va explicar la noia. A prop seu, entre els pocs que s'acostaven a l'estació hi havia en Josep Fernández, amb una finca que es va quedar a cinc centres metres de les flames. "No he pogut anar a la barraca perquè no ens deixen però hi he estat aquest matí i jo la tinc neta", deia aquest veí de Llançà que era a Figueres quan es va declarar el foc. Estava relativament tranquil perquè aquest any s'havia encarregat de fer un trencafocs, conscient dels perills d'aquest territori. Passat l'ensurt i encara amb les muntanyes fumejants, els veïns estaven tranquils però amb prudència perquè en aquesta zona el vent sovint és el que mana.\n«Hi havia un petit foc al costat de la barraca i s´ha escampat en poc temps». Comarques


Arxius de acord - Club Cecot Internacionalització\nClub Cecot Internacionalitzacióacord\n15 de gener de 2018 5 de febrer de 2018 / Per Club Cecot Inter. / Novetats/\tacord • japó • unió europea/\t0 Comentaris\nAcord d’associació econòmica · Unió Europea-Japó\nLa Comissària Europea de Comerç i el Ministre d’Afers Exteriors japonès han anunciat la finalització de les negociacions entre la Unió Europea i Japó per a l’Acord d’Associació Econòmica. Ara s’inicia el procés de revisió jurídica i traducció dels textos i l’aprovació pels respectius parlaments amb l’objectiu que el tractat entri en vigor a partir ……\n29 de maig de 2016 31 de maig de 2016 / Per Club Cecot Inter. / Novetats/\tacord • comerç • inversions/\t0 Comentaris\nACORD TRANSATLANTIC SOBRE COMERÇ I INVERSIONS (TTIP)\nEl passat mes de març va finalitzar la 12ª ronda de negociacions de l’acord de lliure comerç entre la UE i els EEUU. Durant les negociacions es van tractar de forma detallada els diferents àmbits i aspectes concrets del que es pretén sigui l’acord de lliure comerç més ambiciós quant a la dimensió dels mercats ……


TRAJECTÒRIA – Educació per a l'Acció Crítica – EdPAC\nEdPAC és una entitat viva i dinàmica que ha anat creixent i consolidant-se gràcies a l’experiència i les aportacions de desenes de persones que hi han contribuït de maneres molt diverses. EdPAC és una criatura col·lectiva, que camina de forma horitzontal, amb una herència de molts anys però alhora amb un equip jove i un projecte definit.\nL’entitat es funda el 2003, agrupant a diferents persones vinculades a l’educació i la transformació social, a partir d’un ideari comú al voltant de crear i transmetre una perspectiva crítica que no es quedi només en analitzar els aspectes macro de la societat, sinó que doni eines de transformació assequibles per a tothom i des de la pràctica quotidiana. A partir d’aquest moment ja es comença a treballar en una de les activitats definitòries de l’entitat; la creació de materials, tant de sensibilització com posteriorment didàctics, al voltant de temes de consum crític.\nSerà al 2004 que s’inicia una altra de les activitats que ha marcat el caràcter d’EdPAC i que en segueix sent un dels principals pilars: la creació i la impartició de xerrades, tallers i formacions, tant a infants, adolescents i joves, com a agents socials. Al 2004, a més de l’àmbit de consum responsable i consumisme, inaugurem l’àmbit de drogues. Serà al 2005 que es s’inicia un tercer àmbit de treball que a dia d’avui segueix definint l’entitat, l’àmbit de pantalles, establint-nos com a pioneres en aquest sector. És també en aquest moment que es comencen a realitzar estudis, informes tècnics i recerques, liderades per l’entitat o de forma participada amb d’altres ens públics, sobre temàtiques de drogues i consums joves, a més de participar en la gestió d’altres serveis.\nEn aquesta primera etapa, l’entitat combina un caràcter tècnic amb un de marcadament activista, participant a tot tipus d’iniciatives socials de transformació que comparteixen l’ètica de l’entitat (amb xerrades, tallers, articles, participació a plataformes i xarxes, etc.); una de les eines més destacades que representava la fusió d’aquests dos mons va ser l’ús del teatre social i educatiu.\nA aquest tarannà activista de l’entitat, s’ampliarà a partir del 2006 establint com a objectiu prioritari la redistribució i la solidaritat; es decidirà destinar el 15% dels ingressos d’EdPAC a projectes de països del Sud i a campanyes que defensen la justícia. Aquest procés culminarà al 2008-2009 amb el que posteriorment es va anomenar com a branca de Drets Humans d’EdPAC.\nLa primera missió d’observació, i el primer informe, es va realitzar el 2008 al nord-oest d’Argentina, analitzant l’expansió de la frontera agrícola de l’agronegoci de la soja. El mateix fenomen fou investigat el 2009 a Paraguay durant la segona missió. La tercera, el 2010, va visitar el sud-est de Bolívia. La quarta missió va analitzar els cultius de palma africana, la megamineria a cel obert i els impactes hidroelèctrics a Guatemala durant el 2011 i el 2012. El 2014, la cinquena missió va viatjar a Honduras per analitzar els impactes de monocultiu de palma africana a la regió del Bajo Aguán, una de les zones més violentes del continent americà.\nEl projecte té com a metodologia realitzar missions d’observació per obtenir informació de primera mà, elaborar un informe sobre la situació de vulneració, fer difusió a Catalunya i a la zona analitzada, presentar els resultats al Consell de Drets Humans de Nacions Unides i fer un seguiment continu dels casos. EdPAC compta amb un Estatus Consultiu enfront la ONU des de 2013.\nParal·lelament, l’entitat va consolidant-se com a referent en matèria de xerrades, tallers i teatres educatius (formant part d’un gran nombre de programes estables d’administracions arreu del territori), enriquint la seva activitat realitzant formació permanent de professionals i agents socials en tots els àmbits d’expertesa i creant activitats pròpies per a campanyes especifiques.\nAl 2011, no sent possible mantenir-nos alienes a la conjuntura econòmica global i de canvi en el sector públic, l’entitat iniciarà un procés de transformació que progressivament n’anirà canviant el model. Al 2013, l’equip tècnic s’ha renovat gairebé en la seva totalitat donant pas a un equip tècnic jove i més especialitzat. A principis de 2016, EdPAC tanca la branca de Drets Humans i concentra les energies i sinèrgies en el projecte tècnic.\nSi als seus inicis EdPAC era un entramat d’una estructura tècnica fixa de persones contractades i una àmplia xarxa de persones i col·lectius que donen suport a les activitats de temàtiques molt diverses, poc a poc anirà virant cap a especialitzar l’equip tècnic de base en les tres branques d’expertesa de l’entitat (Pantalles, Drogues i Consum responsable i consumisme) i comptar amb persones especialistes de diferents àmbits que col·laboren als projectes i activitats de l’entitat, també de forma remunerada. Aquest és el moment en el que ens trobem ara!


Estela (botànica) - Viquipèdia, l'enciclopèdia lliure\nEn les plantes vasculars, l'estela (del grec στήλη, columna) és la part central de la rel o tija que conté el teixit vascular i, ocasionalment, part de la medul·la vegetal. El concepte de l'estela el va desenvolupar al segle XIX el botànic francès Phillippe Édouard Léon van Tieghem i H. Doultion com un model teòric per comprendre la relació entre el brot i la rel, i per estudiar l'evolució de la morfologia de les plantes vasculars. La teoria estèlica pretén explicar com s'ha passat des de l'estela més simple a altres esteles molt més evolucionades. Els principals tipus d'esteles són, en progressió evolutiva:\nEn general hi ha un nucli central de teixit vascular amb una columna perifloemàtica massissa, de secció circular. Aquest consisteix en xilema en el centre, envoltat per una regió de floema al voltant. Envoltant aquests teixits hi ha una endodermis per a regular el flux d'aigua dins i fora del nucli vascular. Només és present en gèneres arcaics (prótos = primer) com per exemple Rynia.\nHi ha tres tipus bàsics de protostela:\nHaplostela (haplo = únic) - la més bàsica de les protosteles, amb un únic nucli cilíndric de teixit vascular. Aquest tipus d'estela és el més comú en les arrels.\nActinostela (aktínos = radi) - una variació de la protostela de secció transversal estrellada per aparició de rastres foliars que van cap als microfil·les. Aquest tipus d'estela és rara entre les plantes vives (només apareix en algunes rels dels espermatòfits), però es troba en les tiges d'algunes falgueres primitives com Psilotum.\nPlectostela (plektós = trenat, entrelligat) - una protostela interconnectada en la qual s'accentuen els lòbuls o braços i en part s'escindeixen. Molts licopodis moderns (Lycopodiopsida) tenen aquest tipus d'estela en les seves tiges.\nPolistela (polys = nombrós) - protostela dividida en porcions distintes. Ho podem observar, per exemple, en falgueres com els Pteridium.\nLes plantes amb fulla també produeixen esteles més complexes. Aquestes plantes tenen una medul·la en el centre de les seves tiges envoltada per un cilindre que conté el teixit vascular. Aquesta estela s'anomena genèricament sifonostela (síphonos = tub) i n'hi ha tres tipus bàsics:\nSolenostela - el més bàsic de les sifonosteles, amb un nucli central de la medul·la tancat en un cilindre de teixit vascular. Aquest tipus d'esteles es troba només en algunes falgueres.\nDictiostela (díctyon = xarxa, reticle) - una variació de la solenostela amb cavitat medul·lar i amb interrupcions al cilindre conductor en relació amb els rastres foliars. Aquest tipus d'estela es troba en les tiges de moltes falgueres.\nEustela (eu = bo, complet) - El teixit vascular es disposa en feixos vasculars, generalment en un o dos anells al voltant de la medul·la central. Aquests feixos discrets, anastomitzats i col·laterals, es corresponen bàsicament als feixos principals, dels quals arrenquen els rastres foliars i que en la secció transversal de la tija, queden disposats en anell. A més de ser comú a les tiges de molts espermatòfits, l'eustela apareix a la rel de les monocotiledònies.\nTambé hi ha una variant de l'eustela freqüent i exclusiva de les tiges de les monocotiledònies com el blat de moro i el sègol. Aquesta estela té nombrosos feixos escampats per la tija i es denomina atactostela (atáktos = desordenat). Aquests feixos concèntrics perixilemàtics es corresponen en bona part amb als rastres foliars (molt nombrosos, perquè les fulles d'aquestes plantes són paral·lelinèrvies) i que, en la secció transversal de la tija, queden disposats esparsament, sense dibuixar un anell principal.\nObtingut de «https://ca.wikipedia.org/w/index.php?title=Estela_(botànica)&oldid=20182189»


Familia Torres aconsegueix tres ors al Concurs Internacional Bacchus 2018 | Família Torres\nAnterior Notície\t148\nFamilia Torres aconsegueix tres ors al Concurs Internacional Bacchus 2018\n/ 2018 · 04 · 04\nGrans Muralles 2011 i Milmanda 2014, els dos vins més emblemàtics de la Família Torres sota la DO Conca de Barberà, i Marimar Mas Cavalls Pinot Noir 2013, elaborat per Marimar Torres a Califòrnia, han obtingut medalla d’or al Concurs Internacional Bacchus 2018, que ha celebrat recentment la 16a edició a Madrid. El panell de 85 tastadors, entre els que figuraven 10 Masters of Wine, han atorgat aquestes distincions desprès d’haver tastat a cegues 1.735 referencies nacionals i internacionals, en el que es considera un dels grans certàmens enològics realitzats a Espanya pel que fa al nivell de participants i el rigor dels tastos.\nGrans Muralles 2011 és un vi únic, de caràcter inconfusible, que neix al peu de les muralles que protegien el Monestir de Poblet. Conformen la seva identitat els pedregosos sòls de pissarra i les varietats que l’integren, un cupatge de varietats autòctones catalanes entre les que es troben dues varietats ancestrals que la Família Torres ha aconseguit recuperar. Les escasses pluges i altes temperatures durant tot el període de maduració del raïm el 2011 han contribuït a la intensitat aromàtica d’aquest vi, que ha estat distingit també amb medalla d’or en altres concursos internacionals com Mundus Vini i Decanter Wine Awards.\nMilmanda 2014 és un dels chardonnays més premiats d’Espanya. Procedeix de les vinyes que va plantar la Familia Torres al 1980 a la Conca de Barberà, al peu del castell que va dinar nom al vi, en sols argilosos calcaris profunds que afavoreixen l’òptim desenvolupament de la chardonnay. A més, les moderades temperatures dels mesos d’estiu i les pluges més abundants durant el 2014, van contribuir a una lenta i progressiva maduració del raïm, resultant en un vi de gran elegància i finesa.\nMarimar Estate Mas Cavalls Pinot Noir 2013 procedeix d’una vinya de 8 hectàrees a Sonoma Coast, a la que Marimar Torres va donar el nom de Doña Margarita, en honor a la seva mare. La proximitat de l’Oceà Pacífic, a només deu quilometres de distància, aporta el clima ideal per a la pinot noir, amb brises fresques i boires matinals. Els baixos rendiments i cures intenses de la vinya contribueixen a un major equilibri del raïm i les aromes que se n’obtenen són més refinades i elegants.\nEl Concurs Internacional de Vins Bacchus l’organitza anualment la Unión Española de Catadores i està avalat per l’Organització Internacional de la Vinya i el Vi (OIV) i per la Federació Mundial de Grans Concursos de Vins i Espirituosos (Vinofed).


Bouvier De Berna i els tumors - Hospital Veterinari de Catalunya\nPer HVC | Nov 4, 2019 | Blog, Gossos, Salut i benestar, Sin categoría @ca | 0 comments\nLa problemàtica del Bouvier De Berna i els tumors\nFa temps que s’estudia la relació que hi ha entre certes races i patologies.\nDegut a l’alta mortalitat de la raça Bouvier de Berna, s’han fet estudis per intentar trobar una causa, una relació i una via de prevenció.\nVaris estudis han demostrat l’alta incidència de diversos tipus de tumors en aquesta raça.\nTumors no histiocítics: tumors de cèl·lules rodones (limfoma, mastocitoma), tumors ossis (osteosarcoma) i sarcomes de teixits tous i epitelials (la majoria orals).\nTumors histiocítics: histiocitosi sistèmica (vist també a Goldens, Rottweilers, Dòbermans i Sant Bernats), que pot ser la variant menys maligna de la histiocitosi maligna (sarcoma histiocític sistèmic).\nAlguns dels tumors que poden afectar al Bouvier De Berna són:\n– Osteosarcoma: més freqüent a la metàfisi distal de radi. Segons estudis, el sobrepès o afecció òssia prèvia són factors de risc. En molts casos la solució passa per l’amputació de l’extremitat afectada i quimioteràpia per controlar la metàstasi. Amb quimioteràpia el 20-23% dels gossos viuen fins a 2 anys enfront als 3-4 mesos sense quimioteràpia.\n– Sarcomes de teixits tous: poden fer metàstasi tot i que són més infiltratius a nivell local. El pronòstic depèn de la localització i el tipus de sarcoma.\n– Mastocitomes: es sol donar a mitjana edat. Hi ha diferents graus de malignitat, essent el grau III el pitjor. El tractament consisteix en fer l’exèresi amb amplis marges i quimioteràpia o radioteràpia si és necessari segons el grau de malignitat.\n– Limfoma: Hi ha varis tipus (intestinal, cutani, multicèntric…) i immunotipus (cèl·lules B, T o no B-no T) i de l’estadi clínic (I-V) amb diferent pronòstic, tot i que en general responen bé als quimioteràpics.\nEn quant a sarcomes, s’ha vist que el Bouvier està predisposat genèticament a patir sarcoma histiocític, arribant a afectar al 25% dels exemplars.\nAfecta sobre tot a mascles adults o geronts, tot i que pot donar-se de forma rara a animals joves. Els símptomes són inespecífics com inapetència, letargia i pèrdua de pes tot i que pot donar també febre, vòmits o diarrea, limfadenopatia i anèmia severa.\nLa histiocitosi maligna o sarcoma histiocític s’ha observat que és una patologia familiar, que afecta més a mascles que femelles de entre 5 i 8 anys, d’herència poligènica que afecta a pell, limfonodes, pulmó, fetge i melsa. Els curs de la malaltia és crònic amb una supervivència de 18 mesos de mitja. Progressa ràpidament amb metàstasi sistèmica. Respon pobrament a la medicació i quimioteràpia per tant la progressió sol ser fatal. La forma localitzada es controla un mica millor amb medicació.\nLa etiologia de la histiocitosi sistèmica maligna no es coneix certament. Sembla que per la part genètica influeix molt la consanguinitat.\nS’han descrit anormalitats als gens supressors de tumors com el CDKN2A/B, RB1 i PTEN4, tot i que no s’ha demostrat la relació directa.\nUn estudi va rebel·lar que gossos amb malaltia ortopèdica son 2’5 cops més propensos a desenvolupar sarcoma histiocític a l’extremitat afectada que a un animal sense malaltia articular prèvia.\nUn altre estudi mostrà que Bouviers que rebien medicació sobre tot de tipus antiinflamatori per període llarg de temps, tenien menys risc de patir càncer.\nPer a prevenir-lo es recomana realitzar control cada 6 mesos que inclou imatge (radiografia de tòrax i ecografia abdominal) i analítica sanguínia a partir dels 4 anys d’edat encara que no presentin simptomatologia.\nSabem que el desenvolupament de càncer involucra varis gens a més de factors ambientals. La malaltia apareix a mitjana edat, sovint quan l’animal ja ha criat, passant aquests gens a la seva descendència, cosa que contribueix a la seva disseminació.\nUn laboratori ha estudiat una forma de diagnosticar aquesta patologia (sarcoma histiocític) mitjançant un test genètic. De moment més que predir el desenvolupament de càncer, és una eina per a criadors per poder organitzar els creuaments i reduir la incidència del sarcoma. L’índex resultant s’expressa amb lletres A, B i C. La A ens diu que l’individu testat té 4 vegades menys probabilitat de desenvolupar sarcoma histiocític, la B és un índex neutral i la C inclou els individus testats que tenen 4 vegades més probabilitats de desenvolupar el sarcoma. Per tant, el criador no ha d’eliminar de la cria a un individu C, però l’haurà de creuar amb un individu A o B, haurà d’evitar fer criar un individu C amb altre C.


Miquel Martín i Serra: de març 2016\nQuan era petit em demanava sovint què hi havia darrere el Montgrí. Només en coneixia una cara, la que veia des de Begur, des de Regencós, des de Pals... gairebé des de tot arreu on ens movíem. Quan anàvem a mercat a Torroella, els dilluns, el Montgrí s’anava apropant i anava atapeint l’espai, com si tot el cel fos seu i en reclamés la potestat. Aleshores em semblava que gairebé podia tocar el castell i m’imaginava que, en infinites estances luxoses i engalanades, albergava tots els personatges de tots els contes que havia llegit. Fins que un dia un adult em va dir que el castell era buit, que a dins no hi havia res de res, que eren només quatre parets que acollien aquell aire gèlid que jo sempre suposava al capdamunt de la muntanya de Santa Caterina. A partir d’aquell dia, em vaig afigurar el Montgrí com una mena de decorat, un descomunal attrezzo, una colossal mentida que, al seu darrere, no tenia sinó un complicadíssim entramat que el sostenia.\nD’adolescent, m’hi van fer pujar per un camí pedregós i em van portar fins al cau del Duc per explicar-me que allà, en aquell trau entaforat a la roca, hi havien viscut uns homínids del Paleolític. Llavors, potser, vaig començar a reconciliar-me una mica amb la muntanya, perquè em vaig imaginar uns cavernícoles peluts i baladrers que caçaven mamuts i adoraven déus estranys en una natura feréstega i en un temps remot. Va ser el mateix dia que, en tornar, un professor ens va explicar que el massís del Montgrí s’anomenava “el bisbe ajagut”: la muntanya central eren les mans del bisbe plegades a sobre el pit, i el castell era l’anell episcopal; la següent muntanya, allargassada i planera, era el cos, i la Roca Maura de l’Estartit n’eren els peus. Durant molts anys aquesta va ser la versió oficial del Montgrí, fins que de sobte aquell castell ja no em va semblar pas un anell de bisbe, sinó un mugró turgent i arrogant, coronant una muntanya rodona com un pit: una fabulosa dona ajaçada en aquella terra calenta, oberta de cames per deixar-hi entrar la frescor plaent i bellugadissa de la mar.\nAra, des de casa mateix, continuo veient el Montgrí. Si pujo a la feixa de l’hort, n’albiro el castell. Només el veig si el dia és molt clar, diàfan. L’entrelluco entre dos suros distants que, si creixessin un xic més, m’impedirien de veure’l. Em regala una sensació de llunyania i de proximitat alhora. M’eixampla la vista i al mateix temps és una barrera. Hi pujo cada dia, a veure’l, com si em fes companyia, com si volgués afermar les meves certituds, els meus punts de referència. Sé que hi és, i amb això en tinc prou.\nUna d’aquestes tardes plujoses i fredes, la meva filla i jo ens vam asseure al sofà, vora el foc, amb un voluminós llibre a la falda titulat El Museu del Louvre. És un d’aquells llibres que corren per casa des de fa anys i que mai no he sabut d’on havia sortit. Conté una selecció d’obres del museu, des de les antigues civilitzacions de Mesopotàmia i Egipte fins al segle XIX, passant per Grècia i Roma, l’època medieval i el Renaixement.\nLa curiositat dels nens és immensa i inesgotable, però també és molt voluble i sovint desconcertant. Quan miràvem algunes de les obres més antigues, per exemple, li vaig haver d’explicar a la meva filla què era el Neolític i com es practicaven alguns dels ritus funeraris o, en veure l’estàtua d’un escriba egipci, quan havia sorgit i com havia evolucionat l’escriptura. No sempre tenim les respostes acurades i precises que ells esperen, és clar, però si més no els poden oferir algunes claus per orientar-los i endinsar-los en l’amplíssim ventall de la cultura. Això em va passar, per exemple, quan contemplàvem els quadres religiosos medievals i ella volia saber les històries que ocultaven aquells martiris i crucifixions (les meves llacunes en aquest àmbit són notables). En canvi, em vaig poder esplaiar en algunes de les obres de Caravaggio, un dels pintors que més em fascinen, i dels artistes flamencs. Els pidolaires, de Brueghel el Vell, la va sacsejar: és una obra dura, sense concessions, que deixa al descobert tota la misèria, la injustícia i la fragilitat humanes.\nEns vam aturar llavors força estona en el retrat que Frans Hals va fer de Descartes, ja que em va servir per explicar-li tot allò del dubte cartesià: la fal·libilitat dels sentits, la impossibilitat de distingir entre la vida i el somni, i la intervenció del geni maligne, reflexions que la van captivar. També la van captivar les pintures de Rubens, sobretot els nus i aquelles figueres subtils, vaporoses, amb uns cànons estètiques tan allunyats dels nostres, que ens van servir per parlar de les modes i el valor que donem al cos. Per això ens vam aturar de nou en un quadre de Rembrandt, un autoretrat de l’artista ja gran, amb la paleta i els pinzells a la mà, la mirada franca però un xic tèrbola, com si intuís la decadència del cos i la proximitat de la mort. I d’això precisament vam parlar amb la meva filla, d’aquests temes que moltes vegades eludim d’afrontar amb la mainada perquè pensem que ja hi serem a temps o que no ens entendran prou bé, però que la vida i l’art mostren amb tot la seva cruesa.\nDiari de Girona, 6 de març de 2016


KANDİLLİ Antika Alanlar 0546 293 59... by MAYA ANTİKACI 90 views\nĐề thi công chức chuyên ngành quản ... by Nguyễn Ngọc Phan Văn 77 views\nCDNST Standardization Poster 9.09 by kshakarjian 418 views\nJULY2016-CHRISTINEGP by Christine Gonzale... 61 views\nErnesto Zamudio Resume by Ernesto Zamudio 157 views\nОспанова Сымбат+ Строительная компа... by Symbatik Ospanova 104 views\n1. Museu Louvre\n2. ON ESTÀ SITUAT Està situat a París.\n3. El SEU ARQUITECTE Un home anomenat Leoh Ming Pei.\n4. Quan va construir-se? Quants anys va trigar? Va trigar 9 anys en construir-se, des de 1546.\n5. ALÇADA L’alçada es de 20,1m\n6. MATERIAL UTILITZAT Vidre laminat transparent de 603 rombes i 70 triangles.\n7. LA SEVA HISTÒRIA El museu Louvre és un dels museus més famosos del món es va començar a construir en 1546 quan Francesc I era el rei de França però a mesura del pas dels anys i els regnats es van anar realitzant restauracions. Recent a mitjans del segle XIX es va acabar de construir. En 1793 va ser inaugurat com a museu públic i en 1848 va passar a mans de l'estat. L'última intervenció en el palau del Louvre va ser la construcció de la piràmide de vidre. Des de l'inici el museu Louvre va ser el lloc on els sobirans van guardaven els seus tresors (joies, llibres, obres d'art ect...). En l'actualitat és visitat per turistes de tot el món i reconegut com un gran museu enciclopèdic d'art universal.\n8. PER QUÈ SERVEIX El museu Louvre està perquè la gent visiti les obres que hi ha (com per exemple la “Gioconda”) ja que forma part de la història de França.\n9. CURIOSITATS DE L’OBRA Hi ha curiositats sobre aquest museu que poca gent coneix i són aquestes: 1. Un museu convertit en un magatzem durant la Segona Guerra Mundial. 2. Té 35000 obres de gran prestigi. 3. Va ser un dels palaus més importants de Paris.\n10. DUBTES I PREGUNTES Algun dubte ho pregunta?\nĐề thi viên chức chuyên ngành công nghiệp ( Thi Viết) De thi so 14\nKANDİLLİ Antika Alanlar 0546 293 59 36 Antikacılar, Antika Satış, Antika Eşya...\nĐề thi công chức chuyên ngành quản lý đất đai ( trắc nghiệm )đề Số 16\nCDNST Standardization Poster 9.09\nErnesto Zamudio Resume\nОспанова Сымбат+ Строительная компания+Покупатели


Una de les transformacions que l’educació està experimentant és l’obertura d’àmbits i camps d’intervenció. L’escola ha deixat de ser l’únic element que es preocupa per l’educació dels infants. L’educació no formal obre dia rere dia noves perspectives d’intervenció educativa. En el fons, el que també està canviant és el concepte d’educació mateix, que amplia l’abast i obre el discurs al camp social i cultural. D’aquesta manera, el lleure també es va configurant com un espai de preocupació educativa.\nEl lleure es considera un espai important de la vida dels individus que es pot manipular amb facilitat. La indústria del consum ho ha sabut veure i explotar, principalment pel que fa als infants, ja que disposen de molt temps lliure i tenen una edat òptima per adquirir hàbits, aprenentatges i forjar, d’aquesta manera, la personalitat adulta. Per tant, és un sector fàcil de manipular, i més tenint en compte les hores que cada dia molts infants passen davant la televisió o fent activitats extraescolars.\nMalgrat que la majoria d’infants assisteixen a l’escola de manera regular a partir dels tres anys, el grau de coneixements adquirits en les matèries escolars dóna nivells baixos que comencen a ser preocupants. L’escola pot aprofitar la flexibilitat i la llibertat del temps lliure per aportar elements de renovació al món educatiu mateix.\nSi l’objectiu de l’educació és el desenvolupament integral dels infants i aquests infants actuen en l’àmbit de l’educació formal, no formal i informal, l’educació pel temps lliure -entesa en el sentit d’educar els infants perquè utilitzin aquest temps de manera òptima, creativa i autònoma- també s’hauria de tenir en compte en l’àmbit escolar.\nL’educació en el lleure està estretament lligada a altres conceptes, com ara la pedagogia del lleure o l’animació sociocultural. Per tant, les possibilitats d’intervenció educativa són àmplies.\nL’educació en el lleure es pot entendre de les maneres següents:\nCom una educació en el sentit ampli del terme, sense cap tipus d’especificitat educativa. Només amb el marc del temps lliure com a element diferencial.\nCom una educació basada en la vivència de certs valors com a objectiu de la intervenció.\nCom la intervenció educativa que es caracteritza per la finalitat d’educar pel temps lliure, és a dir, el temps lliure com a objectiu educatiu.\nEn definitiva, amb les intervencions es pretendria educar en el temps lliure pel temps lliure, és a dir, educar mitjançant l’oci. De fet, actualment un dels temes que preocupa és la violència de gènere, que s’ha de prevenir a partir d’una educació en valors que emfatitzi la igualtat entre dones i homes des de l’educació infantil mitjançant activitats lúdiques.\nEn l’apartat “Els tipus d’activitats lúdiques i la seva planificació” es treballarà la manera de planificar i organitzar diversos tipus d’activitats lúdiques, tant des de l’àmbit de l’educació formal com des de l’àmbit de l’educació no formal, mitjançant el temps d’oci i lleure dels infants.\nAtès que és probable que en les activitats lúdiques sorgeixin conflictes entre els infants, en l’apartat “La intervenció en situacions de conflicte en un context lúdic” s’analitzaran i es donaran diverses estratègies d’intervenció que de ben segur resultaran útils a l’educador infantil a l’hora d’implementar aquestes activitats.\nEn l’apartat “L’avaluació de les activitats lúdiques” s’aprofundirà en diferents tècniques i instruments d’observació del joc infantil.\nPer estudiar aquesta unitat us anirà bé tenir un petit esquema o guió de cada apartat, ja que us facilitarà el desenvolupament dels supòsits pràctics de les activitats web, que són la millor manera de treballar els continguts de la unitat.


“11 de març, República ara”. L’ANC invita a la ciutadania a omplir Colom | Diari Sant Quirze - News SQ\nInici » a-ultimesnoticies » “11 de març, República ara”. L’ANC invita a la ciutadania a omplir Colom\n“11 de març, República ara”. L’ANC invita a la ciutadania a omplir Colom\nAquest diumenge 11 de març, omplirem Colom del clam “República ara”\nSANT QUIRZE PER LA INDEPENDÈNCIA/POLÍTICA. L’Assemblea Nacional Catalana convoca la ciutadania el diumenge 11 de març, a les 17.00 h, a una manifestació multitudinària per exigir que el nou Govern obeeixi el mandat de l’1 d’octubre i posi en marxa la Llei de transitorietat i les institucions de la República.\nMantenim la mateixa posició des del 31 d’octubre: cal restituir el Govern legítim i fer valdre la Declaració d’independència. Per això l’ANC considera que la renúncia de Carles Puigdemont a la investidura no era el que milers de catalans esperaven, i també deplora l’espectacle de les últimes setmanes entre els partits. Malgrat tot, l’ANC es mantindrà sempre fidel a tota acció política que faci avançar la República.\nLa manifestació de l’11 de març començarà al passeig de Colom a les 17.00 h i acabarà davant el Parc de la Ciutadella amb un acte polític on s’exigirà als representants polítics que compleixin allò que van prometre a les eleccions del 21 de desembre: recuperar el Govern legítim i desplegar la República.\nAutocars des de Sant Quirze\nHem organitzat autocar per anar-hi més còmodament.\nSortirem el diumenge 11, a les 15:30, del Parc de les Morisques. El preu és de 6€.\nClica aquest enllaç per reservar plaça\nSant Quirze per la Independència – Assemblea Nacional Catalana, 3 de març de 2018\nANC Assembla Nacional Catalana Diari Sant Quirze News SQ Sant Quirze per la Independència\t2018-03-05


Aquest dijous un canvi de temps ens portarà les temperatures més baixes de la tardor\n3 min. Barcelona 13/11/2019 08:59\nAquest dimecres ens ha deixat pluges destacables en algunes comarques del sud. D'entres les precipitacions més abundants d'avui en destaquen (en l/m2):\nPN dels Ports, 16\nLa Granadella, 9\nEl Vendrell, 4\nAvui ja ha estat un dia molt hivernal. A Cevera, per exemple, la temperatura màxima s'ha quedat per sota dels 10 graus (9,6), una cosa que no passava des del 4 de febrer.\nDemà ens creuarà una nova borrasca que farà ploure i nevar en altres comarques. Les precipitacions afectaran sobretot el Pirineu, el Prepirineu i altres comarques del nord de Catalunya, però també alguns sectors de la costa, on els ruixats podrien ser-hi curts però intensos. De matinada i durant el matí ja n'hi podria haver alguns a la costa central i en indrets de la Costa Brava, però sobretot els ruixats arribaran a la tarda i vespre en comarques de Girona, al voltant del Montseny i potser fins i tot al Maresme.\nLa nit de dijous a divendres les precipitacions podrien revifar al centre del país i sobretot en àmbits com el Maresme, el Montseny i les comarques de Girona. Caldrà estar atents a la cota de neu, perquè en aquest moment podria baixar fins als 600 o 700 metres. Hi ha possibilitats que divendres a la matinada hi hagi una nevada destacable al Montseny i que quedin emblanquinats també indrets alts de la Catalunya Central i de les comarques de Girona.\nLa borrasca es podria allargar fins divendres a mig matí, però no marcarà el cap de setmana. Dissabte a la nit hi haurà un altre canvi de temps que provocarà més nevades al vessant nord del Pirineu, però que no farà ploure ni nevar en general. El cap de setmana serà variable, dissabte amb més sol i diumenge segurament amb un cel més variable, però gairebé no plourà enlloc.\nEl fred anirà a més de manera clara. L'inici del cap de setmana estarà marcat per temperatures entre 3 i 7 graus més baixes que les dels últims dies. El canvi a la baixa es notarà a partir de dijous a la tarda i durant tot el cap de setmana. Els pròxims dies la sensació d'hivern ja serà molt evident. Dilluns entrarà una nova massa d'aire fred, que tot i no ser tan destacable com la d'aquest dijous servirà per mantenir viu aquest ambient hivernal com a mínim fins d'aquí a set dies. El vent també continuarà deixant-se sentir els dies vinents. Demà bufarà aponentat amb cops de 30 o 40 km/h en moltes comarques.\n651x366 Diferència prevista entre la temperatura màxima d'aquest dimarts i la de divendres Diferència prevista entre la temperatura màxima d'aquest dimarts i la de divendres\nLa méteo: temps canviant, ventades i algunes pluges abans del cap de setmana\nLa méteo: canvis de temps constants, vent i algunes pluges i nevades


virus editorial | A mos redó\nA mos redó 158 pàgines\nCuinant la sobinaria alimentària al País Valencià ISBN: 978-84-948587-4-1\nEl llibre que teniu a les mans és fruit de les passions, les inquietuds i les vivències col·lectives i personals de qui el coordina. Primerament, les vivències de la infantesa. De xiquet sempre he estat prop dels foguers (o, directament, del foc), de les olles i paelles, de la farina i l’oli, del julivert quan ajudava a la iaia a fer les mandonguilles d’abadejo al maset, els pastissets de ceba de la mare… Totes aquestes vivències familiars, però adscrites a la cultura popular de\nBetxí i, per extensió, del País Valencià m’han portat a estimar la cuina i, sobretot, la cuina popular, la que feien elles: la iaia i la mare. Elles m’han transmés la importància de cuinar, tant per a gaudir d’un bon plat com per a alimentar-se bé, compartir i fer gaudir les altres. La cuina, a més a més, m’ha ensenyat d’on vinc, quines són les meues arrels i a defensar-les, i en sentit contrari: defensar les meues arrels m’ha fet connectar amb la cuina popular. Defensar les arrels també implica defensar la terra, no com un fet abstracte, sinó material (la terra quan l’agafes amb la mà i, a poc a poc, es va escapant entre els dits). Defensar l’horta, el territori i la gent és essencial per tal de viure en una societat justa i sobirana i, en aquest sentit, la cuina esdevé fonamental, ja que la millor forma de mantindre viva la terra i el territori és consumir productes locals, cultivats per les nostres llauradores i ecològics. Per últim, cal parlar dels llibres, presents en el meu dia a dia. La lectura com a mètode d’aprendre i ensenyar, també en la cuina.


Màxima concentració i molt sacrifici per tornar a guanyar a casa - Diari de Girona\nMàxima concentració i molt sacrifici per tornar a guanyar a casa\nfrancesc cargol 27.02.2018 | 07:08\nRetorn a la realitat. Després de la derrota de dissabte al Camp Nou, arriba un altre partit a Montilivi. El matx amb el Barça va ser diferent a qualsevol altre; el Girona necessitava una actuació perfecta davant un líder sòlid i que només cedeix punts quan té un mal dia. El derbi va significar una prova de massa nivell per a un conjunt, el blanc-i-vermell, que tot i competir molt bé cada jornada va trobar-se un rival de molta qualitat individual i amb bons futbolistes que jugant al costat de Leo Messi encara són millors. La derrota no és significativa, ja que la majoria d'equips que visiten el camp del Barcelona perden, i molts també hi acaben golejats. El que realment pren molta importància és la cita d'avui, és el moment de tornar a sumar punts davant un rival directe i l'equip ha de tornar a ser el de sempre. A casa s'ha de tornar a recuperar la solidesa defensiva i la seguretat en un partit on caldrà dosificar esforços per poder arribar en condicions al final. Per a molts jugadors el desgast físic de dissabte va ser important. Pablo Machín haurà de considerar quins futbolistes poden rendir millor, ja que només han passat tres dies des de l'últim partit.\nUn duel obert. El matx de la primera volta a Balaídos ja va ser atractiu per a l'espectador, amb l'empat a tres i alternances en el marcador es va mostrar l'estil de joc de cadascun dels equips. El Girona, sense modificacions tàctiques, continuarà jugant amb la idea de futbol que l'ha portat fins aquí. Voldrà pressionar l'inici del joc dels visitants, el condicionarà en la sortida i avançarà la seva posició per poder eliminar espais al centre del camp. Davant seu es trobarà a un conjunt que voldrà el control i la possessió. Li agrada a Juan Carlos Unzué que el seu equip porti el ritme. Tot i disposar de jugadors diferents de quan estava al Barça amb Luis Enrique, la seva idea de futbol continua en la mateixa línia. Els gallecs voldran sortir amb pilota controlada des del darrere i s'arriscaran per poder tenir el domini des de l'inici. Amb Rubén Blanco a la porteria, la defensa de quatre futbolistes està força consolidada, amb la baixa per lesió del central de Banyoles Andreu Fontàs, l'eix el formaran l'argentí Facundo Roncaglia i el català Sergi Gómez, Hugo Mallo com a lateral dret i Jonny a l'esquerra. Li caldrà al Girona estar molt bé en la pressió alta, segurament en aquest aspecte pot estar una de les claus del partit. Si els gironins mantenen el ritme i la intensitat per poder anar a buscar el seu adversari i salten de la seva zona per tal de recuperar la pilota, poden crear molts problemes al Celta. Al mig del camp Daniel Wass aporta molt de treball i recorregut, la seva aportació ofensiva també ha estat important, ja que ha anotat quatre gols. Segurament l'acompanyaran el xilè Pedro Pablo Hernández i l'eslovac Stanislav Lobotka, un dels fitxatges que està gaudint de la confiança de l'entrenador i que participa quasi sempre d'inici. Les opcions tàctiques que plantejaran els dos equips fan preveure un enfrontament amb ocasions a les dues àrees, un matx en què l'equip que estigui més encertat en la finalització tindrà moltes possibilitats d'emportar-se els tres punts.\nAtenció a Aspas i Gómez. La parella formada pel gallec i l'uruguaià s'ha convertit en la gran aposta ofensiva del Celta de Vigo. De fet, entre tots dos han aconseguit 29 gols: 16 Iago Aspas i 13 Maxi Gómez. Situats darrere la parella que formen Leo Messi i Luis Suárez, la dupla de davanters és la segona més golejadora de la Lliga. Es tracta de dos futbolistes de perfil i característiques diferents que es compenetren molt bé entre ells; són dos jugadors molt perillosos a la zona de finalització. Aspas pot jugar en qualsevol posició d'atac; de segon davanter pel centre, tot i que té la capacitat de jugar a qualsevol de les dues bandes. En el sistema d'Unzué normalment parteix de la banda per buscar les diagonals cap a dintre. És hàbil, té molta mobilitat i un bon canvi de ritme, crea perill entrant des de segona línia sorprenent en l'arribada. El gallec necessita sentir-se important i a Vigo és el lloc on ha acabat d'explotar; és a casa, se sent còmode i sap que és decisiu en el seu equip. Aspas està en molt bona forma, és el màxim golejador espanyol de la Lliga i s'està guanyant un lloc a la selecció per poder anar al Mundial de Rússia. Maxi Gómez es complementa molt bé amb el seu company. És la referència a la zona d'atac, bon rematador amb presència a l'àrea i encarregat de fixar als centrals per poder beneficiar els moviments dels bandes. La qualitat també pot sortir de les botes del turc Emre Mor, decisiu en el partit contra l'Eibar i de Pione Sisto, jugador de banda que amb quatre gols i diverses assistències també aporta molt ofensivament.\nObjectiu: la salvació. Amb el retorn de Cristhian Stuani a l'equip caldrà veure si hi ha gaires canvis respecte a l'onze que va sortir al Camp Nou. Segurament caldrà fer algun retoc. L'entrada de futbolistes que estan més frescos pot beneficiar el ritme del partit, quan han entrat els recanvis l'equip també ha funcionat. No és moment per confondre's. L'objectiu primordial és poder jugar a Primera la temporada vinent. Els punts sumats fins ara demostren que l'equip està pel camí correcte, però tot i tenir-ho molt a prop encara falten moltes jornades i s'han de fer més punts. A priori el partit d'avui podria semblar que serveix per lluitar per una plaça a l'Europa League, ja que els dos equips separats per un sol punt estan en una posició privilegiada, però sense la salvació assegurada seria un error pensar més enllà. El cos tècnic és conscient del que han de fer primer i així ho transmetran als seus jugadors.


El Temps a Tarragona: Alerta per fortes ratxes de vent | Diari de Tarragona\nEl Temps a Tarragona: Alerta per fortes ratxes de vent\nLa previsió meteorològica d'aquest dilluns 9 de desembre\n8 de Diciembre de 2019 - 20:44 hs\nDe matinada la nuvolositat minvarà ràpidament fins a deixar el cel serè en general, o puntualment poc ennuvolat per algun núvol alt i prim a partir de la tarda. Tot i això, hi haurà estrats baixos fins a mig matí al nord de la depressió Central, i entre el migdia i la tarda es formaran alguns intervals de núvols al quadrant nord-est. Independentment, al vessant nord del Pirineu estarà molt ennuvolat o cobert a partir del matí. A més, al final de la jornada hi haurà núvols baixos a punts del prelitoral sud.\nS'espera precipitació feble al vessant nord del Pirineu a partir del matí, així com de forma més puntual en d'altres punts de l'extrem nord de la serralada, i és possible al vessant sud del Pirineu Occidental. La cota de neu se situarà al voltant dels 1200 metres. A més, és probable algun ruixat feble i aïllat entre el migdia i la tarda al sud de la Costa Brava. S'acumularan quantitats de precipitació minses o poc abundants en general. Els gruixos de neu seran poc abundants o localment abundants al vessant nord del Pirineu (fins a 10 cm) tot i que a les cotes més altes localment s'acumularan fins a 30 cm de neu nova. Amb tot, degut al fort vent, hi haurà sobreacumulacions de neu en algunes zones.\nLa temperatura mínima serà similar o lleugerament més alta sobretot a la meitat sud. Es mourà entre els -4 i 1 ºC al Pirineu, entre els 0 i 5 ºC al Prepirineu, la depressió Central i el prelitoral nord, entre els 2 i 7 ºC a la resta del prelitoral i al litoral nord, i entre els 5 i 10 ºC a la resta del litoral. La temperatura màxima serà similar en general, tot i que al Pirineu i Prepirineu baixarà lleugerament i a Ponent i al nord de l'altiplà Central pujarà lleugerament o moderadament. Oscil·larà entre els 7 i 12 ºC al Pirineu, tot i que al vessant nord del Pirineu serà més baixa, entre els 12 i 17 ºC al litoral i prelitoral, i entre els 9 i 14 ºC a la resta.\nLa visibilitat serà entre bona i excel·lent en general, tot i que hi haurà alguns bancs de boira i boirina matinals al nord de la depressió Central. Al vessant nord del Pirineu i d'altres punts de l'extrem nord de la serralada, la visibilitat quedarà regular o dolenta i es produirà el fenomen del torb degut a la presència del fort vent.\nDemà el vent bufarà amb intensitat forta, sobretot a zones elevades. Davant d'aquesta situació, s'han emès avisos de perill per ratxes molt fortes de vent i per alteració marítima a la Costa Brava. Per interpretar correctament els avisos: https://t.co/NdQwaG42LJ pic.twitter.com/m1Zio2hF9l\n— Meteocat (@meteocat) December 8, 2019\nVent de components nord i oest en general. Bufarà entre fluix i moderat amb cops forts, més reforçat a zones elevades del territori, sobretot al Pirineu, Prepirineu, a la meitat oest i a Empordà, on hi haurà ratxes molt fortes i algunes d'extremadament fortes. A banda, hi haurà estones de vent fluix i variable a l'interior del quadrant nord-est, sud de la Costa Brava i nord del litoral central.


Compromís per impulsar la petita i mitjana empresa i els autònoms | Info Barcelona | Ajuntament de Barcelona\nS’ha signat un acord amb la PIMEC per invertir 700.000 euros en el desenvolupament de diferents plans per afavorir el relleu generacional i la recuperació i la digitalització de les petites i mitjanes empreses i les persones autònomes de la ciutat.\nAssessorament per a la recuperació, la consolidació i el creixement empresarial\nEs desenvoluparà un servei d’assessorament empresarial personalitzat que, en conjunt, suposarà 1.000 hores d’atenció individual i arribarà a un volum d’entre 120 i 200 empreses. També es crearà un programa de foment del relleu generacional que assessori de manera molt personalitzada els empresaris perquè planifiquin i impulsin el relleu de les noves generacions. En la primera fase es farà una prova pilot amb 20 empreses de l’àrea metropolitana que per l’emergència sanitària han d’accelerar els processos de relleu generacional al capdavant de l’empresa.\nSuport i atenció psicològica a persones autònomes\nEs potenciarà el programa desenvolupat per la PIMEC i la Fundació Salut de suport emocional i psicosocial telefònic i presencial a professionals autònoms i els seus empleats, posant l’èmfasi en les persones amb una especial situació de vulnerabilitat.\nFoment de l’economia digital\nEs difondran els programes de capacitació tecnològica de Barcelona Activa, com la formació tecnològica especialitzada IT Academy, per fomentar perfils TIC, altament demandats, o l’impuls de les vocacions científiques i tecnològiques del pla STEAM Barcelona.\nEs desenvoluparà el projecte E-factura per donar suport per fer les tasques relatives a la creació, tramesa i recepció de factures electròniques i per minimitzar al màxim les incidències i les factures rebutjades.\nA més, els membres de la PIMEC posaran els seus coneixements digitals al servei de les persones i, sobretot, els professionals autònoms que es formen als punts d’alfabetització digital, ubicats a les biblioteques municipals.\nParticipació en la compra pública\nEs facilitarà assessorament tècnic perquè les empreses coneguin les eines electròniques de contractació de l’Ajuntament i, especialment, perquè puguin tramitar la identitat digital de l’empresa. L’acord també comprèn la celebració de la segona edició de la Fira de Contractació Pública.\nAlineament amb els disset objectius de desenvolupament sostenible de l’Agenda 2030\nLa Fundació PIMEC posarà en marxa un estudi sobre la implantació dels objectius de desenvolupament sostenible (ODS) a les micro, petites i mitjanes empreses de la ciutat. En la segona fase es realitzarà una radiografia dels indicadors principals de les empreses, com apliquen aquests ODS i quins beneficis o problemes troben, i en una fase posterior s’analitzaran els indicadors i es proposaran mesures concretes per fomentar els ODS al conjunt de les pimes.


Com utilitzar LinkedIn en equips comercials i de vendes | Limbic\nSònia Verdú 23 Gener, 2018\nUna de les preguntes més habituals que em trobo quan faig formació en LinkedIn per a empreses és si realment funciona. La resposta és simple: LinkedIn funciona si el fas funcionar.\nSempre he pensat que els perfils professionals que millor poden aprofitar LinkedIn són els equips comercials i de vendes, especialment en empreses B2B, per la senzilla raó que estan molt interessats a buscar possibles clients, i solen estar sotmesos a processos de decisió de compra més llargs. A dia d’avui, LinkedIn és per a aquests professionals una plataforma per fer networking amb què ni tan sols somiaven fa uns anys.\nLes dades són clares. Al 2017 LinkedIn va sobrepassar la xifra de 500 milions d’usuaris arreu del món. D’aquests, n’hi ha 10 milions d’usuaris a Espanya, que es dediquen principalment a compartir continguts relacionats amb la seva activitat professional, i hi dediquen de mitjana 1,16 h per setmana.\nÉs cert que darrerament han aparegut a LinkedIn molts continguts “buits”, publicacions de caire personal i existencial, per dir-ho d’alguna manera, que no tenen a veure amb l’activitat professional ni interessen a la resta d’usuaris (a mi, personalment, gens ni mica).\nCom passa a qualsevol canal de comunicació, no tothom el fa servir per a allò que toca. Però amb tot, hi continua havent molta gent professional amb qui et pot interessar contactar. Hi renunciaries per tal d’estalviar-te veure la rebregadíssima frase motivacional del dia al canal de notícies? Si necessites vendre, no t’ho recomano…\nQuina és la clau perquè LinkedIn funcioni?\nAquest apartat podria acabar aquí. Però m’explicaré. La confiança és essencial en qualsevol relació personal i professional, i està esdevenint la nova moneda de canvi a internet. Si les persones no confien en nosaltres, no ens contactaran, no llegiran el nostre email, no ens trucaran…\nI com generem aquesta confiança? En primer lloc ens han de conèixer, i en segon els hem d’aportar valor.\n1. Actualitza el teu perfil\nUna de les primeres coses que fem quan coneixem algú és cercar-lo a LinkedIn. Amb això ens fem una primera impressió de quina mena de professional és. Que aquesta impressió sigui més o menys encertada depèn de com haguem treballat el nostre perfil. Al blog d’Inge Sáez hi ha consells molt pràctics per arreglar perfil de LinkedIn. També podeu fer una sessió de formació en equip on us ajudem a actualitzar el perfil in situ.\n2. Afegeix contactes\nUn cop tenim el perfil en bones condicions, hem de crear-nos una bona base de contactes. Si cliques al cercador, a la icona, aniràs a un cercador avançat on pots filtrar per diversos conceptes.\nUn parell de recomanacions: no descartis ningú que t’enviï una invitació, no saps si et pot arribar a recomanar, amb qui està connectat…, i no comencis a enviar emails en fred tan bon punt els contactes t’acceptin. Aquest és el primer pas per generar confiança: no els espantis amb spam (qualsevol cosa que no t’hagin demanat explícitament és spam, encara que a tu et sembli que «això els pot interessar molt»).\n3. Comparteix contingut de valor\nAra t’has de fer visible. Comparteix actualitzacions i notícies del teu sector, del que fas, de fires, sobre l’empresa… Aquí t’aniria genial que l’empresa tingués un blog. La clau és aportar valor, i que et percebin com un bon professional interessat pel que fas i al dia del teu sector. Pensa que la gent està una mica cansada del «compra, compra, compra» o del «mira què faig». Posa’t en la pell del teu client. Troba un equilibri entre les coses que els interessen i allò que tu vols comunicar.\n4 consells per no perdre la il·lusió\nA vegades m’he trobat persones que s’il·lusionen amb el potencial de LinkedIn i li dediquen un gran esforç, però abandonen aviat per falta de resultats.\nGestiona bé les teves expectatives: LinkedIn no és per a tot, ni és la panacea universal, ni resol res en una setmana. Requereix, com qualsevol estratègia digital, dedicació i esforç d’acord amb el que volem aconseguir. Per publicar un post no ens començaran a ploure trucades.\nConstància: una de les claus de LinkedIn és la regularitat. Dedica-li una estona al dia, o cada dos o tres dies… Però no val publicar compulsivament durant tres hores i abandonar-lo durant dos mesos.\nAssaig i error: si no estem tenint els resultats que volem, no hem de pensar que LinkedIn no funciona. Potser no queda clar el que fem, no estem transmetent els missatges adients o els nostres contactes no són els correctes. Revisem, corregim i tornem a provar.\nCol·laboració: demana ajuda quan calgui, especialment a la resta de l’equip. Que et passin continguts, que comparteixin, que t’informin de notícies de l’empresa… És més fàcil fer funcionar les coses en equip.\nAixò és un punt de partida, amanit amb algunes reflexions personals i les respostes a preguntes que em solen fer. A partir d’aquí, cadascú fa el seu camí en funció d’on vol arribar.


L’economista i activista Arcadi Oliveres fa pedagogia sobre la participació ciutadana a Solsona – Portal Jove de Solsona i el Solsonès\nL’economista, activista i membre de Justícia i Pau Arcadi Oliveres torna a Solsona dimecres vinent, dia 22, en una xerrada-debat oberta a tothom que porta per títol “Governança i participació ciutadana”. Serà en el marc de les accions de pedagogia que organitza la regidoria de Participació. La cita està programada a dos quarts de vuit del vespre a la sala cultural de l’Ajuntament.\nArcadi Oliveres, que s’haurà mirat el reglament de participació ciutadana de Solsona en què s’ha estat treballant, hi parlarà d’una altra manera de fer política i de fer partícip la ciutadania de la gestió dels afers públics. En la mateixa sessió s’obrirà un espai d’intervenció del públic assistent.\nEl ponent, que ha participat en diversos actes organitzats a Solsona, va prendre part l’any passat en el Fòrum del Talent Solsona i Cardona. Conferenciant infatigable i amb una extensa trajectòria en l’associacionisme, Oliveres ha estat reconegut amb diversos premis relacionats amb la seva lluita en favor de la justícia social, el darrer dels quals és el Premi Internacional per la Pau de l’ICIP.\nAquesta sessió coincidirà amb la mateixa setmana en què es debatrà en Ple la proposta de Reglament municipal de govern obert i participació ciutadana, el divendres 24, i en què se celebrarà la darrera sessió del procés d’elaboració del pressupost participatiu, el dijous 23.


Notícies - La dansa arrela a Sant Cugat a través de diferents estils\nLa dansa llueix especialment durant la Festa Major, com demostra aquesta actuació de l'Esbart\nel 29/gen/15 Mikel Vilalta Cultura PDF\nMés d'un miler de santcugatencs dediquen unes hores a la setmana a ballar diversos tipus de dansa, ja sigui d'arrel tradicional i popular o moderna. Es tracta d'un grup eclèctic de gent, des de nens fins a adults, que busquen en aquesta afició passar l'estona, noves formes d'expressió o ballar en competicions. Cugat.cat s'aproxima al món local del ball de la mà de l'Esbart, l'Escola Sant Cugat, el Grup Mediterrània i el Club Ball Esportiu.\nLa dansa ha estat present a la localitat d'una manera o altra des de sempre, però a partir de la dècada dels 70 del segle passat va començar l'auge de les escoles i els centres de ball. Va ser aleshores quan va començar la professionalització de l'ensenyament d'aquest gènere. Tot i que aposten per estils radicalment diferents, l'Esbart i l'Escola Sant Cugat van néixer durant aquesta època.\nTambé hi ha col·lectius que van aparèixer més tard, com el Grup Mediterrània, que va sorgir després que un col·lectiu de persones de l'Esbart se'n separés. La idea era mantenir l'aposta per la dansa popular i tradicional després de la decisió de l'Esbart d'emprendre un nou camí que l'havia de portar a practicar una dansa clàssica però adaptada a la modernitat.\nEl hip hop, els balls llatins de saló i el ballet són altres estils que practiquen els habitants de la ciutat membres d'algun centre dansaire. Igual que els gèneres són molt variats, el perfil de persones que tenen la dansa com afició també és molt eclèctic. Malgrat això, una assignatura encara pendent és la normalització de la presència masculina.\nEls membres i professors de l'Esbart, el Grup Mediterrània i el Club Ball Esportiu Sant Cugat Anna Casanova, Mercè Andrés i Dani Curto, coincideixen a destacar que la tendència està canviant però que encara cal treballar en aquest sentit, especialment, entre els més petits.\nTall incrustat: Balladors\nJo crec que s'està trencant la barrera. / De mica en mica s'està equilibrant. / Entre els joves costa, però a vegades són ells qui tenen la iniciativa.\nEl Club Ball Esportiu se centra en els balls llatins de competició i actualment té prop de 200 alumnes. L'Escola Sant Cugat també porta els seus alumnes a algunes competicions, tot i que la filosofia d'aquest centre se centra en l'educació dels seus joves alumnes a través de la dansa moderna.\nEls més de 1.000 santcugatencs que ballen qualsevol d'aquests estils ho fan per diversos motius, ja sigui per afició o per participar en concursos. També hi ha qui troba en aquesta disciplina artística la possibilitat d'expressar-se de noves maneres a través del cos, com explica l'alumna de l'Esbart Eva Navarro.\nSón coses que a la vida quotidiana no es poden assajar. En aquest entorn el teu cos funciona d'una manera que abans no coneixies.\nTots aquests centres són una part més del teixit associatiu local. Per això surten al carrer per dinamitzar la societat santcugatenca, sense oblidar la contribució que la dansa té en la ment i el cos de les persones que la practiquen.


GENT GRAN - Castelldefels per la República - Primàries Catalunya\nCal tenir en compte que una part substancial de la nostra població supera els 65 anys (14,47%) es fa palès la necessitat de disposar d’uns serveis municipals eficients d’atenció a la gent gran per tal de garantir la seva qualitat de vida i dignificar-la.\nFem un èmfasi especial en l’activitat de les persones de recent jubilació. La jubilació no suposa la fi de la seva productivitat sinó una nova etapa on poden fer altres tasques que esdevinguin una font de realització personal i col·lectiva.\nCal potenciar el coneixement, l’experiència i la necessitat de fer alguna activitat al servei de la comunitat, que la gent gran del nostre municipi manifesta repetidament.\n1. Crear una residència geriàtrica pública.\n2. Crear un Centre de Salut i Rehabilitació (altres teràpies naturals) per a la Gent Gran en terrenys municipals ubicats al Pg. Marítim (ex. Av dels Eucaliptus i carrer Mèxic).\n3. Fomentar l’adopció de gossos per tal reduir la situació de soledat i potenciar la mobilitat de la Gent Gran.\n4. Establir més centres de dia.\n5. Reivindicar que els serveis bàsics de la ciutadania estiguin en mans públiques i no privades.\n6. Fomentar l’habitatge col·laboratiu destinat a la Gent Gran per tal de crear espais comuns (on rentar la roba, realització d’activitats…) per a facilitar la interacció així com poder compartir-lo amb el jovent.\n7. Crear un protocol de violència de gènere per a la Gent Gran que no existeix en aquest moment.\n8. Millorar la difusió dels serveis municipals destinats a la gent Gran per tal de poder conèixer i fer-ne ús (pobresa energètica, mobilitat, exclusió social…).\n9. Dotar el pressupost municipal amb ajudes per adaptar els habitatges de la Gent Gran.\n10. Millorar els equipaments municipals per a disposar d’un servei de dutxa i d’higiene personal en general (Centre Cívic Frederic Mompou).\n11. Preveure programes intergeneracionals d’atenció a la Gent Gran (treball conjunt de petits i grans en horts urbans).\n12. Potenciar la Intervenció més acurada de la gestió de les residències concertades per part de l’Ajuntament.\n13. Oferir la creació d’una xarxa de voluntariat integrada per i per a la Gent Gran.\nAnterior Entrada anterior: Catalans i catalanes lleials al mandat de l’1 d’octubre\nSegüent Entrada següent: MEDI AMBIENT


mupis | Calp Noticies\nLeer más sobre TOURISM DEPARTMENT BEGINS A PROMOTION CAMPAIGN WITH THE SLOGAN "CALP TE ESPERA, SUMMÉRGETE"\nTurisme inicia una campanya de promoció amb el lema “Calpe 'espera, summérgete”\nEl Departament de Turisme de l'Ajuntament de Calp engega per tercer any consecutiu una campanya dirigida al turisme nacional coincidint amb l'inici de la temporada estival. En aquesta edició la promoció se centra a Madrid, València, Murcia i ciutats d'al voltant així com en diverses ciutats de Castella-la Manxa i Castella i Lleó.\nLa campanya també estarà present en les principals estacions de metro i Renfe de Madrid i València. S'han col·locat tanques tant a Madrid com a València i en les seues respectives àrees metropolitanes, i també a Múrcia, Toledo, Ciudad Real i Valladolid. A més s'han situat mupis amb la imatge de Calp en les estacions de rodalies d'Atocha i Chamartin a Madrid i en l'estació Nord de València, també s'han contractat mupis en els metres d'ambdues ciutats.\nLa campanya es va iniciar el passat 5 de juny i es perllongarà fins a finals de juliol, l'objectiu és promocionar Calp just en el moment en què els potencials turistes estan decidint les seues vacances ja que es constata la tendència a reservar a última hora. S'ha desenvolupat aquesta campanya promocional centrada en la Comunitat Autònoma de Madrid i a la Comunitat Valenciana, mercats tradicionals per a Calp, just en el moment en el qual es decideix la destinació. En aquesta campanya el Departament de Turisme, que dirigeix Jan van Parijs, aposta per un joc de paraules i utilitza el lema “Calp t'espera, summérgete”.\nLeer más sobre Turisme inicia una campanya de promoció amb el lema “Calpe 'espera, summérgete”\nLeer más sobre Turismo inicia una campaña de promoción con el lema “Calp te espera, summérgete”


Ja la tenim aquí, La mare dels ous! | Cúrcuma restaurant\nLa Whym –acrònim anglès de water (aigua), hop (llúpol), yeast (llevat) i malt (malta)– és més que una cervesa: és un història de superació personal; de ganes de saltar els obstacles que ens planteja la vida, que en temps difícils acostumen a ser de més alçada; una història d’èxit, en definitiva. Fa uns mesos, un emprenedor de Santa Cristina d’Aro, en Francesc López, enginyer de telecomunicacions, va convertir els baixos de casa seva en una petita fàbrica de cervesa, la seva passió. Ell mateix va dissenyar la maquinària i la va construir. El resultat, la Whym, que presenta en cinc varietats.\nDes d’avui mateix, el clients del restaurant Cúrcuma de Girona poden degustar-la; de moment, la versió Amber ale, que en Francesc ha batejat amb un nom prou suggerent: La mare dels ous. Es tracta d’un cervesa equilibrada i aromàtica, de color ambre intens i transparent, amb un cap d’escuma lleugerament tenyit de caramel. En nas, explica el seu creador, destaca immediatament l’aroma floral de llúpol fresc, que s’afebleix progressivament, mentre que en boca sobressurt el sabor floral, molt acompanyat per sabors a caramel, que immediatament deixen pas a l’amargor del llúpol.\nAl Cúrcuma estem molt contents de ser el primer restaurant de Girona on es pot beure la Whym, una cervesa “radicalment artesana”.\nThis entry was posted on 11/04/2013 by peptaberner in Novetats and tagged Amber ale, beer, catalan beer, Cúrcuma, Cúrcuma Girona, cervesa, cervesa artesana, cerveza, cerveza artesana, cuina, gastronomia, gastronomy, homemade beer, La mare dels ous, Restaurant.


15 alumnes acaben una nova edició del curs Líders de Producció al CFP – CFP\n15 alumnes d’11 empreses diferents han acabat la tercera edició del curs Líders de Producció del Centre de Formació Pràctica, un innovador programa formatiu pensat per professionalitzar i millorar les capacitats de lideratge dels professionals que s’encarreguen de coordinar els processos de producció en tallers i petites empreses industrials.\nEl Programa Líders és una proposta impulsada pel Centre de Formació Pràctica i QRM Institute que té un enfocament clar cap al lideratge i la gestió d’equips, amb la voluntat de donar eines a una figura professional clau a les petites indústries del territori.\nAl llarg del curs tots els participants elaboren un pla de treball per a la seva empresa, que és supervisat pels formadors i que es presenta a la direcció. Els alumes de les anteriors edicions del Programa Líders en destaquen l’enfocament cap a les noves tendències del mercat i la capacitat per aplicar els coneixements apresos al dia a dia de les empreses. Paral·lelament a Líders de Producció, el CFP també ofereix la formació Líders de Manteniment, adreçada als encarregats de manteniment de les empreses.


Còmput dels terminis administratius - GRUP SIMON ASSESSORS\nCòmput dels terminis administratius https://www.grupsimon.com/wp-content/themes/fildisi/images/empty/thumbnail.jpg 150 150 Grup Simon Grup Simon https://secure.gravatar.com/avatar/559cb6aeb5fff96eb9e7c46f1c86e839?s=96&d=mm&r=g 27/05/2020 08/06/2020\nL’1 de juny es reprèn el còmput dels terminis administratius, el 4 de Juny els processals i substantius\nL’informem que la Resolució de 20 de maig de 2020, del Congrés dels Diputats, per la qual s’ordena la publicació de l’acord d’autorització de la pròrroga de l’estat d’alarma declarat pel Reial decret 463/2020, de 14 de març, fins a les 00.00 hores del dia 7 de juny de 2020 (publicada al BOE del 23 de maig de 2020), respecte al còmput dels terminis administratius i processals preveu el següent:\nCòmput dels terminis processals\nRespecte als terminis processals, s’alça la seva suspensió amb efectes des del 4 de juny de 2020, i es deroga en conseqüència a partir d’aquesta data la disposició addicional segona del Reial decret 463/2020 que en el seu moment la va establir.\nEl còmput dels terminis processals es realitzarà segons el que es preveu en el Reial decret llei 16/2020, de 28 d’abril, de mesures processals i organitzatives per fer front a la COVID-19 en l’àmbit de l’administració de justícia.\nAmb efectes des de l’1 de juny de 2020, el còmput dels terminis administratius que haguessin estat suspesos es reprendrà, o es reiniciarà, si així s’hagués previst en una norma amb rang de llei aprovada durant la vigència de l’estat d’alarma i les seves pròrrogues. Correlativament, des d’aquesta mateixa data queda derogada la disposició addicional tercera del Reial decret 463/2020.\nCòmput dels terminis de prescripció i caducitat de drets i accions\nFinalment, amb efectes des del 4 de juny de 2020 s’alçarà la suspensió dels terminis de prescripció i caducitat de drets i accions, i es deroga des d’aquesta mateixa data la disposició addicional quarta del Reial decret 463/2020.\nPara a obtenir més informació no dubteu en posar-vos en contacte amb nosaltres!


Nou cas de discriminació lingüística al País Valencià\nLa pacient va trucar a la metgessa perquè el dia de Sant Esteve havia estat en contacte amb una persona que va donar positiu en covid-19\nL’Associació Cívica per la Llengua el Tempir d’Elx ha denunciat un nou cas de discrminació lingüística en el sector sanitari que es va produir ahir, dia 30. Segons que detalla el col·lectiu, una pacient tenia cita telefònica amb la metgessa del consultori auxiliar de salut del doctor Alberto García d’Elx perquè el dia 26 de desembre havia estat en contacte amb una persona que va donar positiu en coronavirus.\nEl Tempir explica que la pacient va explicar-li el motiu de la trucada a la metgessa i aquesta segona immediatament la va interrompre dient-li que no entenia el català i que li havia de repetir la mateixa consulta en castellà. La pacient, explica, li va repetir en català, però la metgessa va insistir que no ho entenia: “Em pots parlar en castellà? No t’entenc”, fet que provocà que l’afectada li digués: “Sí, mira, una persona positiva de coronavirus significa una persona positiva de coronavirus”. Davant d’aquestes paraules, tornà a respondre de manera contundent que no l’entenia: Mira, xica, parla’m en castellà, que tinc molta feina i no vull perdre el temps”. La conversa va durar poc més d’un minut i mig, però la pacient no va poder resoldre la seva situació. Poc després, el col·lectiu detalla que dues persones del consultori, també castellanoparlants, es van posar en contacte amb la pacient. Malgrat això, la pacient va haver de parlar amb una tercera persona del consultori per a solucionar la petició que havia fet al llarg del matí.\nÉs el segon cas de discriminació lingüística al País Valencià aquest mes. El proppassat 5 de desembre una jove va denunciar que no li van voler oferir taula en un pub de València per haver-la demanat en català.


Palmàcies : Cyca Revoluta\nCyca Revoluta. Sagú del Japó o Palma de Sagú.\nCyca Revoluta,també coneguda com cica, palma de sagú, sagú del Japó, pertany a la família de las Cicadáceas i prové de les isles Ryukyu al sud del Japó. La cica és una planta molt antiga, fòssil vivent, l’aspecte de la qual recorda al de la palmera però no ho és. Creixement molt lent, tardant de 20 a 30 anys per créixer un metre, el que la fa desitjable com bonsai. Es pot cultivar com a planta d’interior si bé és sent més còmoda al aire lliure. Molta llum junt a la finestra o sol, però protegida contra el fort sol del migdia. S’adapta a temperatures des de -11 a 42 graus i requereix aigua, sobretot en el fullatge. El seu principal enemic és la cotxinilla i la manca d’aigua, per tant necessita un bon drenatge i ventilació.\nFormat : Cyca Revoluta en CO 20/40 cm – 40/60 cm i Cyca Revoluta Exemplars.


Lloguer d'espais - MusicWood\nL’escola de música MusicWood t’ofereix la possibilitat de llogar els seus espais per a qualsevol esdeveniment que vulguis.\nCapacitat per a 50 persones assegudes.\nMaterial: Piano Yamaha, Bateria, projector, ordinador PC, equip de veus i de so.\nIdeal per a exposicions, conferències, assaigs (grups, corals i grups de teatre) concerts i/o espectacles de petit format.\nMaterial: piano, bateria, equip de veus.\nIdeal per a assaigs de grups i classes grupals.\nIdeal per a aules d’estudi i classes individuals.


Curs Especialitzat Online a Mobile App Màrqueting on-line per Instituto de Comercio Electrónico y Marketing Directo ICEMD - educaweb.cat\nCurs Especialitzat Online a Mobile App Màrqueting\nCrea i gestiona projectes Mobile Marketing\nDes de l'aparició d'iPhone el 2007 el nombre de dispositius mòbils que ens envolta no ha parat de créixer exponencialment. Ara qualsevol responsable de màrqueting digital sap que més del 70% de les visites al seu lloc web es realitzen ja des de tauletes i smartphones. Els hàbits dels consumidors, un cop més, van per davant de la diversificació tecnològiques de les marques.\nCom a especialistes en màrqueting ja no podem obviar o marginar la inversió en màrqueting mòbil. És estratègic invertir en la creació d'apps de negoci, servei o awarness. Els teus clients han decidit connectar amb la teva marca a través de nombrosos canals i esperen obtenir a través de cada un d'ells el mateix nivell de servei i oferta. És hora que et preparis per innovar, dissenyar, establir especificacions, estimar el valor i calcular el cost total d'un projecte Mobile.\nDissenyar un màrqueting mix Mòbils\nApps natives vs webapps\nWebinar: Apps natives vs webapps\nApp stores i gestió del cicle de vida d'una app\nWebinar: App stores i gestió del cicle de vida d'una app\nTaller de creació d'apps\nWebinar: Proximity màrqueting\nCrear awarness amb apps\nWebinar: Crear awarness amb apps\nIntegrar apps amb back-ends\nWebinar: App analytics\nDisseny i planificació d'un projecte Mobile\nProgramadors o desenvolupadors d'apps\nProgramadors o desenvolupadors web\nDesde el 20/09/2016;\nfins el 08/12/2016\nConeix com dissenyar, prototipar, calcular i subcontractar un projecte de Mobile App Màrqueting\nAprèn a dissenyar una estratègia de Mobile Màrqueting amb alt valor per als teus usuari o clients\nDescobreix les noves tecnologies de Proximity Màrqueting\nAdquireix competències d'alta especialització tècnica i experiencial necessàries per liderar projectes que incorporin Mobile\nMatrícula: 150 ¤\nResta del Curs: 1550 ¤\nDurant la teva formació, mai estaràs sol. Els directors de Programa, Coordinadors, Professors i l'equip de professionals de ICEMD, que formem L'Institut de l'Economia Digital, t'ajudarem i acompanyarem durant tot el teu temps amb nosaltres; des de l'assessorament per a triar el programa més adequat, acompanyant-te en el desenvolupament de l'estudi, fent el seguiment necessari per poder superar amb èxit el programa i que així la teva formació s'ajusti a les expectatives que vas posar al començament.\nCurs Especialitzat Online a Mobile App Màrqueting encara no ha rebut opinions


La meitat de la població d'Europa estarà infectada per Òmicron en les pròximes setmanes, segons l'OMS\n06 juliol 2022 18:15\nAgències/dB | 11 gener 2022\nL'Institut de Mètrica i Avaluació de la Salut (IHME, per les seves sigles en anglès) preveu que més del 50 per cent de la població europea estarà infectada per Òmicron en les pròximes 6-8 setmanes, segons ha avisat el director regional de l'Organització Mundial de la Salut (OMS) per a Europa, Hans Kluge.\nSegons Kluge, a la regió europea s'han notificat més de 7 milions de nous casos de Covid-19 en la primera setmana de 2022, la qual cosa suposa més del doble en un període de dues setmanes. A 10 de gener, 26 països informen que més de l'1 per cent de la seva població es contagia de Covid-19 cada setmana.\nA més, 50 dels 53 països d'Europa i Àsia central han notificat ja casos de Òmicron. «S'està convertint ràpidament en el virus dominant a Europa occidental i ara s'està estenent als Balcans», ha advertit el director regional de l'OMS Europa.


Cristóbal MOntoro, amb Mas Colell, en una imatge d'arxiu / ARA\nBarcelonaLlums d'alarma a la Generalitat després de la intervenció de les finances per part del govern espanyol. El conseller d'Economia, Andreu Mas-Colell, ha alertat que el govern espanyol està "intentant aplicar de forma encoberta l'article 155 de la Constitució", que estableix la suspensió de l'autonomia. Mas-Colell, ha advertit del risc de "col·lapse" de l'administració de la Generalitat amb la intervenció de les finances per part de l'Estat: "No sé què més pretenen. Si volen el col·lapse de l'administració ho aconseguiran".\nEn declaracions a TV3, el conseller d'Economia ha considerat que si bé les finances autonòmiques ja estaven intervingudes de facto per l'Estat -capítol a part per a Euskadi i Navarra-, el "pas qualitatiu" que ha donat avui el consell de ministres d'Espanya és la "singularització", ara sí i no pas en positiu, de les finances de la Generalitat de Catalunya. Perquè si fins ara el Govern havia defensat sempre que el Fons de Liquiditat Autonòmica implicava una "desconstrucció de les autonomies, ara a Catalunya, a diferència de la resta d'autonomies, "s'han arrogat el dret a condicionar per raons polítiques les nostres despeses, i això no havia passat fins ara". Davant la caiguda de la qualificació del deute català, ha asseverat: "És com si algú a qui s'està estrangulant se li demana un certificat de bona salut per deixar d'estrangular-lo. És absurd", ha deplorat.\nEl FLA, un crèdit per accedir als propis recursos\nEn conversa amb periodistes aquesta tarda, el conseller ha assegurat que la Generalitat no té "ni capacitat ni voluntat" d'amagar cap informació al govern espanyol, com insinua Montoro, sinó que és l'Estat que no va facilitar les dades remeses per la Generalitat a l'Eurostat. "El funcionament de la hisenda pública i del FLA, que suposa la canalització dels diners que paguen els catalans cap els serveis públics dels catalans, no hauria d’estar condicionat a que la política del Govern de Catalunya agradi o no al govern de torn a Madrid", ha defensat. La situació financera de la Generalitat autonòmica contrasta, paradoxalment, amb el fet que un estudi dels economistes Modest Guinjoan, Miquel Puig i Xavier Cuadras, avançat aquest divendres per l'ARA, conclou que Catalunya seria un dels estats més pròspers i amb més benestar de l'OCDE.\nMas-Colell intervenció Finances col·lapse Generalitat de Catalunya


El diputat d'ERC, Pere Bosch, ha defensat aquest matí davant del ple del Parlament que, per comptar amb un Estat del Benestar, cal superar el marc de la legalitat espanyola. 'Si volem prioritzar de veritat l'Estat del Benestar, hem de superar la legalitat espanyola construint un Nou País, on es blindi per llei que la despesa social és irrenunciable. ...\nERC fa possible un nou mètode per detectar pisos buits a Barcelona i fer així un cens fiable\nJordi Portabella, president del grup municipal d'ERC, ha aconseguit una passa més per fer una política d’habitatge 'encertada i el més afinada a les necessitats actuals de Barcelona'. Ha estat gràcies a una proposició que s'ha aprovat per unanimitat al Plenari mitjançant la qual l’Ajuntament amplia els mecanismes de detecció de pisos buits a la nostra ciutat amb l’objectiu de fer un cens que permeti elaborar polítiques actives d’habitatge per incorporar nous habitatges al programa de cessió per habitatges de lloguer social i a la Borsa de d’habitatge de lloguer de l’Ajuntament de Barcelona. ...\nI tornem amb el Tribunal Constitucional.....El mateix dia que suspenia el 9N, el TC suspenia la “Treva hivernal de pobresa energètica” de la Generalitat del 27 de desembre passat. El TC, ha suspès un decret que evitava el tall d’energia a les famílies més desafavorides els mesos d’hivern. ...\nNo volem plegar-nos de braços davant d’un estat que ni ens deixa votar ni protegir les persones més vulnerables\nEl diputat del Grup Parlamentari d’ERC, Pere Bosch, ha registrat al Parlament una ‘proposició de llei per modificar el Codi de Consum de Catalunya amb la finalitat d'afrontar el fenomen de la pobresa energètica i evitar que tallin el subministrament elèctric, de gas i d'aigua a ciutadans sense ocupació per manca de pagament’. ...\nQuantes vegades hem dit que si volem la independència és, entre altres coses, per tenir un país millor i que els nostres ciutadans i ciutadanes tinguin més qualitat de vida. Però som prou conscients de quins elements concrets podem millorar? L’eix central és aconseguir unes polítiques de benestar adreçades al conjunt de la societat, “Drets de tercera generació” per les classes mitjanes. ...


MANIPULADOR/A - PIMEC Jobs\nDes de PIMEC, en col·laboració amb el SOC, posem en marxa una nova edició del programa 30 Plus, a través del qual iniciem aquest procés de selecció. A través d'aquest programa accediràs a una contractació laboral d'entre 6 i 9 mesos (com a mínim) i obtindràs una formació subvencionada (sense cost per a tu) relacionada amb el lloc de treball. A més, també tindràs accés a acompanyament pel que necessitis durant els primers 6 o 9 mesos.\nDes de PIMEC, i en col·laboració amb el SOC, posem en marxa el programa 30 PLUS, a través del qual iniciem un procés de selecció per tal d’incorporar, a una empresa ubicada a Ripollet, un/a Manipulador/a. Per una empresa del sector d’arts gràfiques.\nA través d’aquest programa accediràs a una contractació laboral d’un mínim d’entre 6 i 9 mesos i obtindràs formació relacionada amb el lloc de feina a l'empresa.\n- Manipulació de paper i cartó.\n- Muntatge d’expositors.\n- Col·locació i encaixat del producte final.\n- Valorable experiència d'un any treballant al sector de les arts gràfiques i/o cosmètica.\n- Competències buscades: compliment de normes i tasques, motivació, flexibilitat i interès per aprendre.\n- Contracte d'obra o servei de 9 mesos de durada.\n- Salari: 14.298,12 €/bruts anuals.\n- Horari i jornada laboral: De dilluns a divendres de 7h a 15 h.\nRESPONSABLE DE MANTENIMIENTO Calidad, producción e I+D · Selva


Teresa Lanceta, fibra veneciana | Pruden Panadès\nMalgrat les ferides de la desmesura i la voracitat del negoci turístic, cada dos anys les arts contemporànies s’escampen per Venècia en multitud d’exposicions i activitats. La Biennale és un cita centenària que transforma “la sereníssima” en un aparador de l’obra d’artistes de totes les procedències. La continuïtat en mantenir obert el debat sobre la creació artística és el principal atractiu que, lluny d’esgotar-se, renova la memòria d’una història cultural cosmopolita i impedeix que algú, potser, vulgui confondre el Veneto amb un parc temàtic.\nTeresa Lanceta exposa a la Bienale de Venècia\nQuan Teresa Lanceta va ser convidada a participar en la selecció feta per Christine Macel (Paris, 1969), comissària de l’edició de la Biennale d’enguany, no es va poder estar de preguntar-li com era que l’havia escollit. Podria fer pensar en l’anècdota d’aquella cuinera que quan li van comunicar que tenia una o dues estrelles Michelin va preguntar, sorpresa:\nL’espontaneïtat de la pregunta era, alhora, el millor aval del premi: i és que jugar fora de competició té els seus riscos i els seus avantatges.\nSota el títol Viva Arte Viva, Christine Macel ha convidat cent-vint artistes de cinquanta-un països a mostrar la seva obra; cent-tres participen per primera vegada a la Biennale. La tria obeeix el gest d’aturar-se en els fructífers soliloquis creatius d’artistes que no sovintegen els circuits internacionals ni tampoc els mitjans de comunicació, en contrast amb aquelles trajectòries presents en convocatòries veladament endogàmiques i més o menys ben subvencionades.\nPer a la curadora en cap i responsable del Departament de Creació Contemporània i prospectiva del Centre Georges Pompidou de París, era l’oportunitat de transformar el seu bloc de notes, observacions i ressenyes en un relat expositiu on celebrar els artistes que exemplifiquen, entre d’altres coses, les necessàries reconnexions amb la vida, des de les equidistàncies de la creació que no tenen res a veure amb visions o perspectives privilegiades. Christine Macel va conèixer l’obra de Teresa Lanceta a la Bienal de Saõ Paulo i quan la va visitar al seu taller, la va trobar empaquetant l’exposició Adiós al rombo. No és estrany que volgués incloure-la en la seva proposta, com també a Antoni Miralda.\nEl llarg camí d’aquesta teixidora barcelonina autodidacta (“teixir és un procediment molt senzill”) que s’ha nodrit dels millors mestratges: els de la tradició tèxtil mediterrània i marroquina, el de l’abstracció geomètrica a mig camí entre les formes primitives i les avantguardes històriques, a Catalunya ha passat desapercebut. La seva obra ha estat exposada en comptadíssimes ocasions, no així a Madrid, el País Basc, València, Londres, Marroc, Brasil, Portugal i França.\nLes raons d’aquesta absència deuen ser o molt esotèriques o molt elementals. Diria que les pressions de modernitat a contrarellotge que van impregnar les cultures de la transició imposaven modes o tendències des del desconeixement més miop.\nEn la 57ena edició de la Biennale de Venècia, dins el pavelló internacional que s’exposa a l’Arsenale, hi ha obra de la teixidora barcelonina Teresa Lanceta: hi ha temps fins al proper mes de novembre per descobrir o retrobar la seva trajectòria.\nEren temps en què algunes galeries, com a torna per la compra de pintura, regalaven dibuixos i els agents d’aquesta ràpida superació de la caspa i la boina culturals no titubejaven a l’hora d’escollir entre la densitat de la pedra i la lleugeresa de les fibres tèxtils, entre escultura o tapís no hi havia dubte: el bronze, el ferro o el marbre eren més nobles i pesaven més. No podien ni sospitar les indagacions tèxtils de Rosemarie Tröckel o de Louise Bourgeois, per citar un parell d’exemples que probablement estaven fora del seu radar.\nHe seguit l’obra de Teresa Lanceta, doctora en Història de l’Art, a partir dels catàlegs de les seves exposicions, dels seus textos tan impressionants com els seus teixits. Qui vulgui, ara té l’oportunitat de descobrir-la a Venècia, al Centre del Carme de València, o a l’Escola Massana de Barcelona, on és docent en el Grau d’Arts i Disseny.\nAmb la simplicitat elaboradíssima dels mestres, el seu darrer treball teixit i escrit, “El paso del Ebro”, és una síntesi de la seva manera de fer, de la seva fidelitat al llenguatge aparentment fràgil de les construccions tèxtils que, històricament, primer es dibuixaven en cartrons. En el seu cas, però, la trama i l’ordit estan fets de molts materials i és difícil discernir entre text i textura. Potser per aquesta mena de barreges la seva obra suscita admiració i reconeixement.\nQue cada país tingui un pavelló en què es mostra la selecció artística oficial (enguany, l’artista Jordi Colomer ha estat triat per a representar el pavelló espanyol) pot tenir una connotació com de Jocs Olímpics o de fira de mostres que contrasta amb el pavelló internacional confiat a un curador o director artístic independent, sense la pressió de mapes ni banderes.\nEl descobriment d’una artista com Teresa Lanceta convida a considerar la possibilitat de visitar Venècia, la de Marco Polo, la de la ruta de la seda i els seus fils finíssims.\nLa Biennale Teresa Lanceta


Les idees del teixit esportiu català per tornar a la normalitat amb seguretat\nel desconfinament esportiu serà escalonat | Àngel Ullate\nEntrenar dies alterns o franges d'horari, idees pel desconfinament esportiu de la societat\nInstitucions, tècnics, metges, centres i clubs esportius són alguns dels integrants d'un recull d'idees per realitzar un desconfinament segur de l'esport a Catalunya\nPracticar esport dies alterns i mai consecutius, dedicar les primeres i darreres hores del dia a aquells/elles que surten habitualment a córrer o una sèrie de mesures conjuntes per als centres esportius. Aquestes són algunes de les idees que han vessat els diferents elements del teixit esportiu català que en les darreres hores han compartit opinions amb la Secretaria General de l'Esport i de l'Activitat Física de la Generalitat de Catalunya.\nEl document, un esborrany del pla de desconfinament que està dividit en quatre fases, deixa clar també una sèrie d'obligacions a les quals haurien de sotmetre's totes les persones i institucions relacionades amb el món de l'esport si volen tornar a una relativa normalitat amb el pas de les setmanes.\nQuan es produeixi el desconfinament esportiu, independentment del protocol a seguir, serà escalonat. Una de les idees del document amb el qual està treballant la Generalitat és que la pràctica esportiva per a la gran majoria de la població hauria de ser en dies alterns i mai de forma consecutiva, a més de dividir-se i organitzar-se mitjançant els blocs dels edificis on es resideix. Les persones que viuen en edificis de nombre parell podrien sortir de casa per fer exercici en els dies parells del mes, idèntica situació per aquells que resideixen en edificis amb nombre senar.\nUna altra proposta és dedicar les primeres i darreres hores del dia a les activitats esportives dedicades a córrer, a realitzar marxa nòrdica i qualsevol pràctica anàloga. Les franges horàries serien des de les 6.00 hores i fins a les 9.30 hores i de les 19.00 hores a les 21.00 hores. Al matí, entre les 11.30 hores i les 15.00 hores seria el torn preferencial per a les persones majors de 70 anys. També podria existir la restricció inicial de fer pràctiques esportives de manera individual i a l'aire lliure en espais urbans practicables i naturals com a màxim durant 90 minuts sempre en dies alterns.\nÒbviament, caldria mantenir totes les mesures de prevenció, higiene i distància recomanades, sent en aquest cas on hi hauria la diferència més gran. Per aquells que sortissin a caminar o a practicar exercici de baixa intensitat, la mínima distància de seguretat hauria de ser d'entre quatre i cinc metres, mentre que si el/la practicant es dedica a córrer, aquesta augmentaria a una desena de metres.\nD'altra banda, l'esborrany recull una sèrie d'obligacions que haurien de complir els centres esportius per poder obrir les seves portes. Cal recordar que es tracta d'un document en estat embrionari que està subjecte a modificacions i alteracions, a més de regir-se per les autoritats sanitàries competents sempre seguint els criteris del comitè tècnic del Pla d'Actuació del PROCICAT.\nPanels i infografies informatives de les mesures d'higiene bàsiques.\nAdequar el pla de contingència, informant del risc d'exposició al virus de les diferents activitats i de les mesures de protecció.\nQualsevol activitat ha de guiar-se pel principi de minimització de risc i s'han d'evitar les altes concentracions de persones.\nFacilitar espais de circulació per mantenir les distàncies.\nMesures d'higiene i condicionament de les instal·lacions\nTasques de manteniment, desinfecció i control lliure de Covid-19.\nSolucions hidroalcohòliques a l'entrada de cada instal·lació i en màquines de musculació, càrdio i fitness.\nDistanciament de seguretat de dos metres.\nExtremar mesures d'higiene de les instal·lacions i espais.\nEvitar la identificació digital o tàctil.\nEn les instal·lacions 'indoor', caldrà una ventilació constant i permanent\nPortes obertes per evitar tocar manetes i tiradors.\nInstal·lacions indoor: temperatura d'entre 23 i 26 graus.\nEvitar assecadors de mans i cabells mitjançant dispositius d'aire calent. Es recomanaria l'ús de mitjans mecànics i un sol ús.\nProhibit caminar descalç.\nDisponibilitat de detergents i productes de lleixiu o desinfectants per tasques de manteniment.\nMaterial d'higiene per a tècnics, entrenadors personals, monitors, àrbitres, tutors, fisioterapeutes, recepcionistes...\nControl d'higiene, neteja i desinfecció de les instal·lacions i material esportiu de forma habitual i constant.\nMesures de salut i seguretat\nProhibir accés a persona simptomàtica (més de 37,3º o símptomes respiratoris).\nFacilitar control de temperatura abans d'entrar a instal·lació.\nInformar que persona pròxima a malalt de Covid-19, abstenir-se mínim set dies abans d'entrar.\nEsglaonar els horaris d'accés a les instal·lacions, no superar mai els ⅔ de l'aforament.\nProfessionals han d'estar asimptomàtics i donat negatiu en test Covid-19.\nDistanciament entre màquines i aparells de musculació, càrdio i fitness de com a mínim dos metres.\n"El moment ideal per fer esport durant la quarantena i aprimar-se més" "Important: L'esborrany que revela les idees i les fases per sortir a fer esport"